OzLabs/hebrew-wiki-articles huggingface dataset:
פארק אדמית

מפת פארק אדמית
[[אנדרטה בפארק לזכר אלדד רגב ואהוד גולדווסר, שנחטפו בגבול לבנון ביולי 2006, במה שפתח את מלחמת לבנון השנייה]]
פארק אֳדָמית נמצא על רמת אדמית בין נחל נמר מצפון וממערב ונחל בצת מדרום.
== גאוגרפיה ==
הגישה לפארק היא מכביש 8993, כקילומטר מערבית לכניסה לקיבוץ אדמית. את הפארק מקיפה דרך אספלט חד סיטרית.

הקרן הקיימת שיקמה את היער הטבעי של עצי אלון, אלה וחרוב ונטעה עצי בוסתן, ארזים, עצי מחט וערוגות בושם.

במרכז הפארק נמצאת חורבת אדמית ובה נמצאו חרסים המעידים על רצף התיישבות שראשיתו בתקופת הברונזה התיכונה וסיומה בתקופה העות'מאנית. במקום שרידי מבנים של הכפר הערבי "אידמית" ששכן שם. ליד החורבה נמצא חניון "מצפור האורן" - מצפור נוף על שם טייס חיל האוויר שנהרג בתאונה בעת טיול במצוקי נחל בצת.

בדרום הפארק הוקם חניון גדול הנקרא "חניונוף" וממנו יש נקודות תצפית על נחל בצת ויישובי הגליל המערבי. ממנו יוצא שביל מסומן, "שביל אמיר", על שם סגן-אלוף , מפקד גדוד ברק של חטיבת גולני שנפל במבצע כחול וחום בלבנון ב-1988. השביל המסומן מגיע ל"תצפית אמיר", 150 מטר מעל נחל בצת ומשם למערת קשת. במקום נסלל שביל מונגש, המתאים לנכים בכיסאות גלגלים ומתפתל מהחניונוף עד למערת קשת.

בחניון הוקם מצפור על שם ו, שנפלו בתקרית חטיפת חיילי צה"ל בגבול לבנון. ליד המצפור הוקמו שני עמודי זיכרון ובהם סיפור חייהם. לאחר מספר שנים נוספו שלושה עמודי זיכרון לחיילים , ו שנפלו באותה תקרית, שבעקבותיה פרצה מלחמת לבנון השנייה. במקום ישנה לוחית זיכרון ובה פרטי האירוע.

==גלריה: שלטים בפארק==
<gallery>
שלט בפארק אדמית.jpg
1שלט בפארק אדמית.jpg
3שלט בפארק אדמית.jpg
2שלט בפארק אדמית.jpg
File:1פארק אדמית.jpg
</gallery>

==קישורים חיצוניים==

* [http://eyarok.org.il/2010/05/%D7%A4%D7%90%D7%A8%D7%A7-%D7%90%D7%93%D7%9E%D7%99%D7%AA פארק אדמית], באתר "e-ירוק" של הקרן הקיימת לישראל
* [http://www.kkl.org.il/forestsearch/adamit_park.aspx מערת קשת ופארק אדמית], באתר הקרן הקיימת לישראל
* [http://www.tzofit.co.il/tour/details_site.php?ts_id=3850 סיורים בפארק אדמית], באתר "צופית"
* 
*
* 

קטגוריה:ישראל: גנים ופארקים
קטגוריה:הגליל
החוויה הישראלית

"החוויה הישראלית" הוקמה בשנת 1958 כאגף במחלקה לנוער וחלוץ של ההסתדרות הציונית העולמית. אגף זה יזם ואירח תוכניות חינוכיות של כלל העולם היהודי, החל מבתי ספר, תנועות נוער, ארגונים ומוסדות, משלחות מבוגרים, פדרציות בתי כנסת ועוד, לחוויה משמעותית ומעצבת בישראל. יו"ר הדירקטוריון היא חנה פרי-זן, ומנכ"ל הארגון הוא אבנר לש.

חברת "החוויה הישראלית" שירותי תיירות חינוכית בע"מ הוקמה בשנת 1999 כחברה בת של הסוכנות היהודית.

== מטרת הארגון ==
חזונה ויעדיה של "החוויה הישראלית" הם חיזוק הזהות היהודית של הדור הצעיר היהודי בתפוצות ולהעשיר את הקשר עם החברה הישראלית, וזאת, באמצעות ביקור משמעותי בארץ. לשם כך, ב"חוויה" מערך תוכניות ולוגיסטיקה, אנשי ביטחון ובטיחות מאגר מרצים ובעלי מקצוע מבוקשים וכן, קשר לארגונים ועמותות שונות לצורך מפגשים עם צעירים ישראלים שונים.

בשנים האחרונות מובילה חברת "החוויה הישראלית" את התיירות הנכנסת לישראל. בשנים האחרונות הגיעו למעלה מ-30 אלף צעירים מדי שנה לישראל במאות תוכניות חינוכיות של החברה.

החברה היא המארגן הגדול ביותר של פרויקט מסע ואחד המארגנים הגדולים של פרויקט תגלית. מרבית תלמידי בתי-הספר היהודים מהתפוצות (למעלה מ-18 אלף תלמידים) מגיעים לתוכניות משמעותיות שנבנו יחדיו עם המחנכים בבתי-הספר בכ-50 מדינות שונות.

"החוויה" מציעה תוכניות מגוונות בארץ, למשך תקופות זמן שונות, החל משבוע ועד 12 חודשים. כ-4000 מתמחים מגיעים לארץ לתקופה ארוכה של מספר חודשים ללימודים גבוהים ולהתמחויות שונות ב-3000 חברות ישראליות מכול גוני תעשיית ההייטק ואחרים. תלמידי בתי-הספר מטיילים ולומדים בכל האתרים שנקבעים במשותף על ידי המחנכים בבתי-הספר ואגף החינוך בחברה.

"החוויה הישראלית" פועלת גם בתחום תיירות מורשת יהודית באירופה, ומציעה מגוון תוכניות ומסלולים באירופה בהתאמה אישית לקבוצות ומשפחות.

== החזון החינוכי ==
הארגון פועל לחיזוק הזהות היהודית וערכיה, לחיזוק הקשר עם ישראל והעם היהודי וליצירת חוויה מעצבת בקרב משתתפי תוכניותיה השונות.
מהחזון נגזרים היעדים הבאים:

א. כל אחת מתוכניות ה"חוויה הישראלית" לנוער יהודי תשלב בתוכה את הנושאים הבאים:

# זהות יהודית וריבונות עם ישראל במדינת ישראל
# הרצף ההיסטורי של עם ישראל בארץ ישראל ובתפוצותיו
# החברה הישראלית, רבגוניותה ורבדיה
# הסכסוך הערבי – ישראלי – תולדותיו והיבטיו השונים
# יהדות – ערכים, סמלים ומנהגים
# שואה – לזכור ולא לשכוח
# שבת ולוח השנה העברי
# עברית – שפת העם היהודי
# ירושלים – מרכזיותה וחשיבותה לעם היהודי
# כל ישראל ערבים זה לזה – יחסי ישראל תפוצות

ב. יצירת המשכיות יהודית

ג. חיזוק הקשר והמעורבות של המשתתף בקהילתו היהודית

ד. יצירת "שגרירים – מסבירים" לישראל

== ראו גם ==
* תגלית
* מסע
* הסוכנות היהודית

== קישורים חיצוניים ==
* 
* [http://www.theisraelexperience.org/ אתר החוויה הישראלית]
* [http://www.jewishagency.org/JewishAgency/Hebrew/Connecting+to+Israel/Experience+Israel/ החוויה הישראלית], באתר הסוכנות היהודית
*[https://www.ynet.co.il/sport/article/ByN7RbkaP סיפורו המדהים של הספורטאי קטוע הרגל], אתר [https://www.ynet.co.il/home/0,7340,L-8,00.html ynet]
*[https://www.jpost.com/health-science/meet-the-new-olim-fighting-on-the-coronavirus-fronline-665121 תוכנית רופאים צעירים בזמן מגפת הקורונה], אתר [https://jpost.com Jpost]

קטגוריה:הסוכנות היהודית
קטגוריה:מפעלי הסוכנות היהודית
קטגוריה:ארגוני התחדשות יהודית
קטגוריה:יהדות התפוצות
קטגוריה:חינוך יהודי
קטגוריה:ציונות
גביע קרשימיר צ'וסיץ'

גביע קרשימיר צ'וסיץ (בקרואטית: Kup Krešimira Ćosića) הוא מפעל כדורסל קרואטי בשיטת גביע (המפסיד יוצא, או "נוקאאוט"), שנוסד בשנת 1991 ומנוהל על ידי התאחדות הכדורסל הקרואטית. המפעל נקרא על שם קרשימיר צ'וסיץ', מגדולי הכדורסלנים היוגוסלביים (ממוצא קרואטי).

בגביע מתחרות כיום רק קבוצות הכדורסל של שתי הליגות המקצועניות בקרואטיה. 

==מחזיקות הגביע==
{|
|- valign=top
|
* 1992 – ק.ק ספליט
* 1993 – ק.ק ספליט
* 1994 – ק.ק ספליט
* 1995 – ציבונה זאגרב
* 1996 – ציבונה זאגרב
* 1997 – ק.ק ספליט
* 1998 – ק.ק. זאדאר
* 1999 – ציבונה זאגרב
* 2000 – ק.ק. זאדאר
* 2001 – ציבונה זאגרב
* 2002 – ציבונה זאגרב
* 2003 – ק.ק. זאדאר
* 2004 – ק.ק ספליט
|
* 2005 – ק.ק. זאדאר
* 2006 – ק.ק. זאדאר
* 2007 – ק.ק. זאדאר
* 2008 – ק.ק. זאגרב
* 2009 – ציבונה זאגרב
* 2010 – ק.ק. זאגרב
* 2011 – ק.ק. זאגרב
* 2012 – צדביטה זאגרב
* 2013 – ציבונה זאגרב
* 2014 – צדביטה זאגרב 
* 2015 – צדביטה זאגרב
* 2016 – צדביטה זאגרב 
* 2017 – צדביטה זאגרב 
|
* 2018 – צדביטה זאגרב
* 2019 – צדביטה זאגרב
* 2020 – ק.ק. זאדאר
* 2021 – ק.ק. זאדאר
* 2023 – ציבונה זאגרב
* 2024 – ק.ק. זאדאר
|}

==טבלת זכיות==
{| class="wikitable" border="1"
!מקום
!קבוצה
!זוכה
!סגנית
|-
|1
| ציבונה זאגרב
|9
|12
|-
|=
| ק.ק. זאדאר
|9
|7
|-
|2
| ק.ק ספליט
|5
|3
|-
|3
| צדביטה זאגרב
|5
|3
|-
|4
| ק.ק. זאגרב
|3
|6
|-
|5
| זרינבאץ' זאגרב
|0
|1
|-
|=
|ג'ולי שיבניק
|0
|1
|-
|}

==ראו גם==
* ליגת העל הקרואטית בכדורסל

קרואטיה
קטגוריה:קרואטיה: כדורסל
קטגוריה:תחרויות ספורט בקרואטיה
משפט הפירוק של ויירשטראס

באנליזה מרוכבת, משפט הפירוק לגורמים של ויירשטראס קובע כי כל פונקציה שלמה ניתן לייצג כמכפלה שמערבת את האפסים שלה. בנוסף, לכל סדרה השואפת לאינסוף ניתן לבנות פונקציה שלמה אשר האפסים שלה הם איברי הסדרה.

באופן רחב יותר, כל פונקציה מרומורפית אפשר לייצג כמכפלה המערבת את האפסים שלה, הקטבים שלה ועוד פונקציה הולומורפית שונה מ-0 הקשורה אליה.

המשפט קרוי על שם קארל ויירשטראס.

== מוטיבציה ==
מהמשפט היסודי של האלגברה נובע שכל פולינום ניתן להציג בצורה: <math>p(z)=a\prod_{i=1}^n(z-a_i)</math> כאשר <math>a_1,\ldots,a_n</math> הם האפסים של הפולינום. כמו כן, לכל סדרה סופית <math>a_1,\ldots,a_n</math> קיים פולינום שאלו אפסיו.

משפט הפירוק של ויירשטראס מכליל תוצאה זו לפונקציות שלמות כלליות ולסדרות אינסופיות של אפסים.

מכיוון שמכפלה אינסופית לא בהכרח מתכנסת, הרחבת המשפט היסודי של האלגברה באופן זה אינה מיידית. תנאי הכרחי להתכנסות של מכפלה אינסופית של מספרים הוא שערכם המוחלט ישאף ל-1. לכן, אם אנו רוצים ש-<math>\prod_n(z-a_n)</math> יתכנס, אנו רוצים פונקציה שערכה המוחלט יישאר ליד 1 כאשר היא מקבלת קלטים בסביבת השורשים שלה.

== הגורמים האלמנטרים ==
הגורמים האלמנטריים מוגדרים באופן הבא:
:<math>E_n(z) = \begin{cases} (1 -z) & \text{if }n=0, \\ (1-z)\exp \left( \frac{z^1}{1}+\frac{z^2}{2}+\cdots+\frac{z^n}{n} \right) & \text{otherwise}. \end{cases} </math>
לכל n טבעי.

חשיבותם מודגמת בלמה הבאה:
:<math>\vert 1 - E_n(z) \vert \leq \vert z \vert^{n+1}.</math>
עבור z עם ערך מוחלט קטן-שווה ל-1 ו-n טבעי.

==שתי הצורות של המשפט==
===קיומה של פונקציה שלמה עם סדרת אפסים נתונה===
תהי <math>\{a_n\}</math> סדרת מספרים מרוכבים שונים מ-0 אשר שואפת לאינסוף.
אם <math>\{p_n\}</math> היא סדרת מספרים טבעיים כך שלכל r>0 מתקיים: : <math> \sum_{n=1}^\infty \left( r/|a_n|\right)^{1+p_n} < \infty,</math>
אז הפונקציה : <math>f(z) = \prod_{n=1}^\infty E_{p_n}(z/a_n)</math> היא שלמה עם אפסים בדיוק ב-<math>a_n</math>. 
אם אחד המספרים בסדרה <math>\{a_n\}</math> מופיע m פעמים אז הוא יהיה אפס מסדר m.
נשים לב כי סדרת הטבעיים תמיד קיימת (ניתן למשל לקחת פשוט את הסדה {n}) אך אינה יחידה ולכן הפונקציה הנ"ל אינה יחידה.

===משפט הפירוק של ויירשטראס===
תהי f פונקציה שלמה עם אפסים <math>\{a_n\}</math> (שונים מ-0) אשר חוזרים על עצמם בסדרה בהתאם לריבוי שלהם.
נניח גם שלפונקציה יש אפס ב-z=0 והוא מסדר m>0 כלשהו.
אז, יש פונקציה שלמה g וסדרה <math>\{p_n\}</math> של טבעיים כך ש:
: <math>f(z)=z^m e^{g(z)} \prod_{n=1}^\infty E_{p_n}\!\!\left(\frac{z}{a_n}\right).</math>
====דוגמאות לפירוק לגורמים של פונקציות שלמות====
* <math>\sin \pi z = \pi z \prod_{n\neq 0} \left(1-\frac{z}{n}\right)e^{z/n} = \pi z\prod_{n=1}^\infty \left(1-\frac{z^2}{n^2}\right)</math>
* <math>\cos \pi z = \prod_{n\neq 0} \left(1-\frac{2z}{2n-1}\right)e^{2z/(2n-1)} = \prod_{n=1}^\infty \left( 1 - \frac{4z^2}{(2n-1)^2} \right) </math>

== ראו גם ==
* משפט מיטאג-לפלר

==קישורים חיצוניים==
* 

== הערות שוליים ==

קטגוריה:משפטים באנליזה מרוכבת
דלין (אוניית מעפילים)

מסלול ההפלגה של "דלין"
דלין הייתה אוניית מעפילים שארגנה "ההגנה". "דלין" לזכרו של אחד מכינוייו המחתרתיים של מפקד "ההגנה" אליהו גולומב והאונייה נקראה לזכרו. הייתה זו אניית המעפילים הראשונה שיצאה מחופי אירופה אחרי תום מלחמת העולם השנייה.

== תולדותיה ==
"דלין" הייתה ספינת דיג באורך 29 מטר עשויה עץ; משקל 25 טון; בעלת מנוע דיזל מדגם אנסלדו 80 כח סוס.

אנריקו לוי רכש את הספינה שנמצאה בבנייה במספנת דורמיו בעיר הנמל מונופולי במחוז פוליה בדרום איטליה. המנוע נרכש מספק אחר. המימון הועמד על ידי המוסד לעלייה ב' מכסף שנאסף על ידי מכירת מצרכי מזון שאספו חיילים יהודים בצבא הבריטי. ג'יורג'יו נסים, יהודי מאיטליה וקרוב משפחה של אנריקו לוי, נרשם במסמכים כבעלי האונייה, והכוונה הייתה לרשום אותה בשם "Sirius". המוסד רצה לכבד את אליהו גולומב ולקרוא אותה 'דלין', אך רשם כלי השיט ביקש שם בעל צליל איטלקי ונבחר השם הרשום "Daliah". טקס השקת הספינה נעשה כמקובל באיטליה בברכת הבישוף של מונופולי, מונסיניור גוסטבו ביאנקי. בקבוק שמפניה נופץ על ידי גב' ג'יקלה פרנדר ידידתו, ומאוחר יותר אשתו, של רב החובל כ.

צוות ההכנה להפלגת ההעפלה כלל את אריה חייקינד, ישראל חורב מהפלי"ם וחיילים יהודים מיחידה 199 ומיחידת תובלה 960 של הצבא הבריטי, שדאגו גם למפות ואספקה.

הפליגה מ'מונופולי' באיטליה ב-21 באוגוסט 1945 כשעל סיפונה 37 מעפילים. נוהלי הקשר בין האונייה והחוף טרם מוסדו ולכן שתי ספינות המפרש שתוכננו לחבור איתה לא מצאו אותה. המעפילים הורדו בחוף שדות ים ב-28 באוגוסט 1945.

לאחר הפלגתה כאוניית מעפילים נשארה בשירות המוסד לעלייה ב', בחזות ספינת דיג איטלקית. היא שימשה להברחת צוותות ממחנות המעצר בקפריסין ולהעברת מעפילים לספינות מעפילים, שהיו בדרכן ארצה.
<gallery>

File:MonopoliBishofBlessingDaliahLaunching381945.jpg |הבישוף של מונופולי מברך את הספינה דליה לקראת השקתה 3 באוגוסט 1945.
File:MonopoliLaunching3081945.jpg |הגברת ג'יקלה פרמדר מניפה את בקבוק השמפניה ומשיקה את הספינה 'דליה'
תמונה:Dealen.jpg| דלין (אוניית מעפילים) יורדת למים - באדיבות "אוצר תמונות הפלמ"ח"
</gallery>

==מקורות וקישורים ==
* ראובן אהרוני, מטות תורן, ספינות ההעפלה והרכש לאחר מלחמת העולם השנייה, המרכז לתולדות כוח המגן וההגנה, 1997 ע' 35.
* מייק אלדר, T.T.G - אנשי הצללים, משרד הביטחון – ההוצאה לאור, 1997, ע' 92–93, 116-105.
* [http://www.amutayam.org.il/?CategoryID=305&ArticleID=455&SearchParam=דלין "דלין"], באתר מוזיאון ההעפלה וחיל הים
* ישראל חורב, [http://museum.rutkin.info/node/380 בין שדות לים, (על "דלין")] , באתר בית ליברמן - מוזיאון לתולדות העיר נהריה
*[http://www.palyam.org/Hahapala/Teur_haflagot/hf_Dalin.php סיפור הפלגת 'דלין'] ב[http://www.palyam.org/ אתר הפלי"ם ההעפלה והרכש]

==הערות שוליים==

קטגוריה:אוניות מעפילים אחרי מלחמת העולם השנייה
קטגוריה:הנצחת אליהו גולומב
קטגוריה:אוניות מעפילים שהפליגו ב-1945
אן-מרי ג'אסיר

אן-מרי ג'אסיר (בערבית: آن ماري جاسر, באנגלית: Annemarie Jacir, נולדה ב-17 בינואר 1974 בבית-לחם) היא משוררת ובמאית קולנוע פלסטינית.

== חייה ==
ג'אסיר נולדה בבית-לחם וגדלה בערב הסעודית. אחותה היא האמנית אמילי ג'אסיר. אביה עבד באונר"א. בגיל 16 נשלחה ללמוד בבית ספר פרטי לבנות בדאלאס. אחרי לימודים ב-אוניברסיטת קולומביה היא עברה לגור ברמאללה. מאז 2008 נאסר עליה להיכנס לשטחים והיא מתגוררת בעמאן.

== סרטים ==
* 2003 - كأننا عشرون مستحيل – כמו עשרים בלתי-אפשריים. סרט קצר באורך 17 דקות. כותרת הסרט הוא שיר של תאופיק זיאד [http://electronicintifada.net/content/film-review-twenty-impossibles-2003/3458 ביקורת על הסרט].
* 2006 – An Explanation: And Then Burn the Ashes סרט קצר באורך 7 דקות.
* 2008 – "ملح هذا البحر" – "מלח הים הזה". סרט באורך מלא. בסרט משתתפים סאלח בכרי, ישי גולן ועדנה בליליוס.
* 2012 – "لمّا شفتك" - "כשראיתי אותך". סרט באורך מלא. בעקבות מלחמת ששת הימים טארק בן ה-12 ואמו מוצאים עצמם במחנה הפליטים "אלתחריר" בירדן. במהומה הגדולה של המלחמה והבריחה נפרדו מע'סאן, אביו של טארק. טארק בורח ממחנה הפליטים כדי למצוא אותו ומגיע אל מחנה אימונים של פדאיון. כאשר אמו מוצאת אותו שם, הוא מסרב לחזור למחנה הפליטים ומתעקש להישאר עם הלוחמים. בסרט הזה, בניגוד לסרט הקודם, לא מופיעים ישראלים.

== קישורים חיצוניים ==

* [https://www.theguardian.com/film/2014/jun/05/annemarie-jacir-auteur-in-exile-palestinian-director-when-i-saw-you כתבה על ג'אסיר] בגארדיאן, 5 ביוני 2014
* An Explanation: And Then Burn the Ashes לצפייה ב[http://www.youtube.com/watch?v=6UHg15TeL9s יוטיוב]

== הערות שוליים ==

קטגוריה:במאיות קולנוע פלסטיניות
קטגוריה:משוררות פלסטיניות
קטגוריה:משוררים פלסטינים
קטגוריה:נוצרים פלסטינים
קטגוריה:נוצריות פלסטיניות
קטגוריה:צלמים פלסטינים
קטגוריה:פלסטיניות שנולדו ב-1974
הודא ברכאת

הודא ברכאת (בערבית: هدى بركات; נולדה ב-1952) היא סופרת לבנונית.
==ביוגרפיה==
הודא, ילידת ביירות, גדלה במשפחה מרונית, אך התחתנה עם מוסלמי, ועזבה את לבנון בשנת 1989 עם שני בניה.
הרומנים שלה מתורגמים לשפות רבות, כמו צרפתית, עברית, אנגלית.
הרומן הראשון שלה, حجر الضحك - "אבן הצחוק" (1990) זכה לתשומת לב גדולה מאוד, כיוון שזו הייתה הפעם הראשונה בספרות הערבית, שסופר העמיד בתור דמות ראשית הומוסקסואל. על רקע מלחמת האזרחים בלבנון מנסה ח'ליל לברוח לעולם של בישול וניקוי החדר. חבריו הולכים ונעלמים: נהרגים, בורחים, עוברים לצד השני.

הרומן השלישי שלה, حريث الماء - "בקע המים" זכה בשנת 2001 למדליית נגיב מחפוז לספרות. שוב אנחנו בתוך מלחמת האזרחים. הוריו של המספר, ניקולא מיטרי, נפטרו זה מכבר, ועכשיו פולשים לבית פליטים, וניקולא מוצא מקלט בחנות הבגדים של אביו.

ב"מורי, אהובי" (2007) שוב אנו פוגשים ילד שהוריו אינם או לא מתפקדים. ושוב ההומוסקסואליות עומדת במרכז הספר. ודיע מנסה למצוא את דרכו בעולם, שבו אין בני-אדם, רק מכונות הרג.

ב"מלכי העולם הזה" (ملكون هده الأرض - 2012) היא פורסת סאגה לאורך כל המאה העשרים בכפר מרוני קטן בהר הלבנון.

ספרה "The Night Mail" זיכה אותה בשנת 2019 בפרס הבינלאומי לספרות ערבית.

== לקריאה נוספת ==
* הודא ברכאת: אבן הצחוק. הוצאת אנדלוס. 2004

==קישורים חיצוניים==
* 
* 

== הערות שוליים ==

קטגוריה:נוצריות מזרח תיכוניות
קטגוריה:נשים לבנוניות
קטגוריה:סופרות לבנוניות
קטגוריה:מרונים
קטגוריה:ילידות 1952
סמיחה ח'ליל

סמיחה ח'ליל (בערבית: سميحة خليل; 1923 - 26 בפברואר 1999) הייתה פוליטיקאית פלסטינית.

==ביוגרפיה==
סמיחה נולדה בשנת 1923 בענבתא, בין שכם לטולכרם, אביה של סמיחה היה ראש העיר. בגיל 17 היא התחתנה.

את פעילותה הציבורית החלה בשנת 1952, עם ייסוד התאחדות הנשים הערביות באל-בירה, ובשנת 1965 את אגודת "إنعاش الأسرة " ("אינעאש אל-אוסרה" – תחיית המשפחה). מאז 1965 הייתה סמיחה חברה במועצה הלאומית הפלסטינית. היא הייתה מקורבת לחזית הדמוקרטית לשחרור פלסטין, ובשנת 1978 נבחרה כאישה יחידה לוועדה להכוונה לאומית ונבחרה לנשיאות הארגון הכללי של נשים פלסטיניות GUPW.

היא נעצרה פעמים רבות על ידי השלטונות הישראליים, ישבה במעצר בית במשך שנתיים וחצי (1980-1983) ונגזר עליה גם איסור יציאה מהארץ למשך 12 שנים.

במרץ 1988 היא קיימה שביתת רעב נוכח שתיקת העולם המוסלמי על המתרחש בשטחים. 
ביוני 1988 הורה אלוף פיקוד מרכז, עמרם מצנע, לסגור לשנתיים את האגודה לרווחת המשפחה באל בירה, בהנהלתה. במשרדי באגודה נמצא חומר תעמולה שהוגדר על ידי צה"ל כמסית ואנטישמי וכן שירים שכתבה ח'ליל שקראו למאבק אלים נגד ישראל.

בשנת 1996 היא התמודדה מול יאסר ערפאת בבחירות על משרת נשיאת פלסטין וזכתה ל-12.9% מהקולות.

ב-26 בפברואר 1999 מתה סמיחה ברמאללה.

== קישורים חיצוניים ==
* 
* [http://www.hamoked.org.il/Document.aspx?dID=Documents1476, דיכוי פעילות פוליטית בשטחים: בג"ץ 660/88 אגודת "אינש אל-אוסרא" נ' מפקד כוחות צה"ל באזור יהודה ושומרון (פסק דין מיום 11 באוקטובר 1989)].
* [http://www.jadaliyya.com/pages/index/7867/%D9%85%D9%84%D9%81-%D9%85%D9%86-%D8%A7%D9%84%D8%A3%D8%B1%D8%B4%D9%8A%D9%81_%D8%B3%D9%85%D9%8A%D8%AD%D8%A9-%D8%A7%D9%84%D8%AE%D9%84%D9%8A%D9%84n, מאמר על סמיחה ח'ליל] (בערבית).

== הערות שוליים ==

קטגוריה:פוליטיקאיות פלסטיניות
קטגוריה:ילידות 1923
קטגוריה:נפטרות ב-1999
קטגוריה:רמאללה: אישים
FN Model 30-11

Model 30-11 הוא רובה צלפים בלגי תוצרת חברת FN Herstal, שיוצר בין השנים 1976 עד 1986 (לקראת סוף המלחמה הקרה).

הרובה מבוסס על הרובה Gewehr 98, רק שאצלו יש כת מקפלת (כמו ברובה FN MAG), ניתן לפרקו בקלות.

הרובה כבר לא מיוצר יותר, אלא נמצא בשימוש על ידי יחידות משטרתיות קטנות ויחידות צבאיות קטנות בבלגיה, וגם בעוד כמה מדינות אחדות בעולם.

== ראו גם ==
*FN FAL
*FN FNAR

== קישורים חיצוניים ==
*[http://world.guns.ru/sniper/sniper-rifles/be/fn-30-11-e.html הדף של הרובה באתר World Guns] 

קטגוריה:כלי נשק של חברת FN Herstal
קטגוריה:רובי צלפים
ארוניה

Aronia.

ארוניה (שם מדעי: Aronia) הוא סוג של שיח נשיר ממשפחת הורדיים. מקורו מצפון אמריקה שם הוא גדל ביערות לחים וליד ביצות.

העלים של הארוניה הם עלים ירוקים פשוטים, אליפטיים עם שוליים מחורצים. בסתיו העלים משנים את צבעם לאדום עז. הפרחים קטנים עם חמישה עלי כותרת וחמישה גביעים כאשר הפרחים צומחים בחבורה של בין 10 ל-25. הפרי קטן עם עפיצות עזה.

פירות הארוניה חמצמצים ועפיצים, והם מכילים כמות רבה של ויטמין C ונוגדי חמצון. הם נמכרים כמיץ, ריבה, ליקר וכדומה.

==תיאור==
ארוניה אדומה
קיימים שני מיני בר של הארוניה, ארוניה אדומה (Aronia arbutifolia) וארוניה שחורה (Aronia melanocarpa). בנוסף קיים מין שהוא הכלאה של שני מיני הבר והוא ארוניה סגולה (Aronia prunifolia).

* ארוניה אדומה - גובהו בין 2 ל-4 מטר ולעיתים רחוקות יכול להגיע עד 6 מטר. עליו רחבים, עד 8 סנטימטר. הפרחים בצבע לבן או ורוד חיוור עם עלי גביע בולטות. הפרי אדום וגדל בסתיו ובחורף.
* ארוניה שחורה - מין זה קטן יותר מהמין האדום וגובהו מגיע עד מטר ולעיתים נדירות עד 3 מטר. עליו קטנים מ-6 סנטימטר. הפרחים לבנים, עם עלי גביע בולטים. הפרי שחור וגדל בעיקר בסתיו.
* ארוניה סגולה - ככל הנראה מדובר בהכלאה של המין האדום והמין השחור. פירותיו בצבע סגול כהה והוא גדל בסתיו.

==שימושים על ידי האדם==
הארוניה הוא צמח נוי נפוץ עקב עמידותו לבצורות, זיהום אוויר, חרקים ומחלות. בנוסף הוא גדל בצורה טובה גם מתחת לעצים.

מפירות הארוניה ניתן לייצר ריבה, סירופ, מיץ, תה וליקר. ניתן לעשות מיץ מארוניה אך מיץ זה הוא עפיץ ולא מתוק כלל, אולם הוא משמש כתחליף לצבע מאכל אדום במיץ טבעי, כמו למשל במיץ רימונים. השימוש בו מתבצע גם בעקבות רמת ויטמין C ונוגדי חמצון גבוהה.

==קישורים חיצוניים==

* [http://www.hort.net/profile/ros/arome/ תיאור הארוניה] באתר hort.net.
* 

קטגוריה:גרגרי יער
קטגוריה:ורדיים
בלוטות מונטגומרי

הבלוטות מופיעות באזור העטרה
בלוטות מונטגומרי (Glandulae Montgomery, Glandulae areolares בלטינית) הן צבר בלוטות קטנות המפוזרות בצורה אקראית על גבי הילת הפטמה. מספרן נע בין 4 ל-28 (בממוצע - 10-12). הן מגיעות להתפתחות מרבית בשלבים המאוחרים של ההריון. מפרישות חומר שומני המגן מהתייבשות הפטמה והיווצרות סדקים עליה וגם מעורר תיאבון אצל התינוק. תועדו מקרים שהפרישו חלב. 

נקראות על שם ויליאם פת'רסטון מונטגומרי (William Fetherstone Montgomery), מיילד אירי שתיאר אותן לראשונה בשנת 1837 בפרי עטו "An exposition of the signs and symptoms of pregnancy".

==קישורים חיצוניים==

מונטגומרי
בת שוע

בַּת שוּעַ היא דמות מקראית, אשתו הראשונה של יהודה בן יעקב בספר בראשית. שמה של האישה אינו ידוע, והיא מכונה תמיד על שם אביה שוע.

==קורות חייה==
בת שוע מוזכרת לראשונה ב, לאחר סיפור מכירת יוסף בידי אחיו: "וַיַּרְא-שָׁם יְהוּדָה בַּת-אִישׁ כְּנַעֲנִי וּשְׁמוֹ שׁוּעַ וַיִּקָּחֶהָ וַיָּבֹא אֵלֶיהָ".
על פי המסופר שם,
יהודה התרחק מאחיו לאחר מכירת יוסף ונדד עם צאנו עד לעדולם. בעדולם נשא יהודה לאישה את בתו של כנעני מקומי ושמו שוע. בת שוע ילדה ליהודה שלושה בנים: ער, אונן ושלה (שנולד בכזיב).

בתקופה מאוחרת יותר, לאחר שער ואונן נשאו את תמר ומתו, מתה בת שוע אשת יהודה (). לאחר מותה של בת שוע, במהלך גז צאנו בתמנה, פיתתה תמר את יהודה.

ב היא מכונה "בַּת-שׁוּעַ הַכְּנַעֲנִית". ב נכתב שמה של אמו של שלמה כ"בַת-שׁוּעַ, בַּת-עַמִּיאֵל" ולא בת שבע, וכנראה אלו גרסאות שונות של אותו השם (תופעה מוכרת במקרא).

מוצאה הכנעני של בת שוע עורר סוגיה לה נדרשו מפרשי המקרא: אברהם לא רצה שיצחק ישא אישה כנענית ויצחק אסר על יעקב לשאת אישה כנענית. מדוע אם כן נשא יהודה אשה כנענית? על פי אונקלוס וחלק מהמפרשים יש להבין "כנעני" כסוחר ("תגר"), בהתאם למשמעות הנוספת למילה 'כנעני' במקרא, שהיא סוחר (למשל: בנבואת ישעיהו על "צור המעטירה" ככל הנראה בשל עיסוקם של הפיניקים במסחר).

על פי ספר היובלים תמר הייתה מבנות ארם ויהודה הכריח את ער לשאתה, בעוד שער רצה באשה ממשפחת אמו. לאחר מותם של ער ואונן בת שוע לא חפצה ששלה יתחתן עם תמר, גם לאחר שגדל.

החוקרים דנו במשמעות השם שוע, רובם טוענים שמקור המילה הוא בשפה שמית. הפרשנות התחלקה בין המשמעויות של עשיר או להושיע או עוז. באואר הניח שמדובר בשם תיאופורי וכי מקור המילה הוא בשפה החורית (shew(e, והיא חלק משם האל בשפה זו.

==בת שוע בתרבות==
* על שמה של בת שוע נקרא רחוב קצר ברמת גן.
* בת חפר בת שוע הוא השם שנתן י"ל גורדון לגיבורת הפואמה שלו, "קוצו של יוד".
* הרומן ההיסטורי של שלומית אברמסון, "מעשה תמר", עוסק גם בבת שוע, חמותה של תמר.

==לקריאה נוספת==
* שמואל ייבין, "בת שוע", אנציקלופדיה מקראית, כרך ב, טור 380, ירושלים: מוסד ביאליק, תשי"ד.

==הערות שוליים==

קטגוריה:אישים בפרשת וישב
קטגוריה:נשים בתורה
קטגוריה:כנען: אישים בתנ"ך
קטגוריה:אישים בתנ"ך ששמם אינו מצוין
קטגוריה:פרשת וישב
קתדרלת מריה הקדושה בפולה

קתדרלת מריה הקדושה ומגדל הפעמונים
קתדרלת מריה הקדושה בפולה או קתדרלת פולה היא קון-קתדרלה בפולה שבקרואטיה. הקתדרלה, יחד עם הבזיליקה האופרזיאנית בפורץ', היא אחת משני המושבים של הדוכסות הרומית-קתולית של פורץ' ופולה. הקתדרלה ממוקמת בצדו הדרומי של מפרץ פולה. האתר של הכנסייה שימש לפולחן דתי עוד מהתקופה הרומית והכנסיות הנוצריות הראשונות פה נבנו במאה ה-4 ובמאה ה-5.

==היסטוריה==
סביר להניח שבעבר היה במיקום של הכנסייה מקדש לאל יופיטר. חפירות ארכאולוגיות מצאו כי בתקופה אחרת היו פה גם מרחצאות רומיים, ובמהלך רדיפותיו של הקיסר דיוקלטיאנוס נוצרים מקומיים השתמשו במקום למפגשים סודיים.
פסיפס של [[מריה הבתולה בקתדרלת פולה]]
במאות ה-4 וה-5 נבנתה במקום מערכת של מבנים. תחילה נבנתה במקום כנסייה קטנה שרוחבה מתאים לרוחב אולם הקתדרלה של ימינו, ולידה נבנתה כנסייה המוקדשת לתומאס הקדוש, ובתחילת המאה ה-5 שתי הכנסיות אוחדו לכנסיית אולם אחת. באמצע המאה ה-5, הכנסייה השתדרגה שוב לבזיליקה עם שלושה אולמות, עם אפסיס בחזית וצד אחורי שטוח לגמרי, אלמנטים שהיו פופולריים בצפון הים האדריאטי באותו זמן. מאוחר יותר בפטיסטריום בצורת צלב ומקום מגורים לבישוף תוכננו במקום, אך נהרסו כאשר מושב הדוכסות עבר לבזיליקה האופרזיאנית בפורץ'.

סביר להניח שהקתדרלה של היום מורכבת מהרחבה של כל המבנים שהיו קיימים בעבר. הקתדרלה המקורית מעוטרת בציורי קיר ובפסיפסי רצפה, ועם זאת, רק חלק קטן מהפסיפס שרד כיום.

הבישוף הראשון שישב בפולה היה אנטוניוס, ששמו הוזכר בין השנים 510-547. בתקופת שלטונו של הבישוף הנדגיס (857-862) נבנתה כניסה נוספת בקיר הדרומי של החומה. כיום הכניסה נחסמה אך עדיין נראים קווי המתאר שלה. הקתדרלה נפגעה קשות באש שהייתה בעיר במהלך פשיטה וונציאנית ב-1242. הקתדרלה שופצה במלואה במאה ה-15] ונוספו כלי הקודש הנמצאים בה כיום.

ב-1707 נבנה מגדל הפעמונים הבארוקי של הקתדרלה סמוך לבפטיסטריום מהמאה ה-5. האבנים ששימשו לבניית המגדל נלקחו מהאמפיתיאטרון הרומי הסמוך. החזית הקלאסית של הקתדרלה נבנתה בשנת 1712 כאשר החלו עבודות שיפוץ נרחבות של הקתדרלה שנגמרו ב-1924. הבפטיסטריום מהמאה ה-5 ככל הנראה נהרס ב-1885. פייטרו קנדלר, היסטוריון אוסטרי מהמאה ה-19, צייר כמה ציורים של הבפטיסטריום ששרדו עד היום, ואשר מראים שיש לו אגן טבילה משושה, אשר מזכיר את זה שבבזיליקה האופרזיאנית של פורץ'.

ב-1860 קבר ובו סרקופג אבן התגלה בכנסייה. בסרקופג הייתה קופסה מכסף המעוטרת בתיאורים של סנט הרמגורס וסנט פורטונטס, הבישופים של אקוויליה. בקופסה היו שרידי קודש קטנים שהאמינו שהיו השרידים של תומאס הקדוש, הפטרון של פולה ושל דוכסות פולה-פורץ'. השרידים ככל הנראה הובאו לכאן מקונסטנטינופול וכיום הם נמצאים במוזיאון לתולדות האמנות שבווינה.

הקתדרלה ניזוקה קשות בהפצצות של 1944 במלחמת העולם השנייה על פולה, אך שוחזרה ב-1947.

===שרידים===
ב-1675 נמצאו חמישה סרקופגים מתחת למזבח הראשי. נאמר שהסרקופגים הכילו עצמות של מספר קדושים הקרויים ג'ורג', תיאודור, דמטריוס, באזיל ופלורה, יחד עם שרידיו של שלמה, מלך הונגריה ששלט בין השנים 1057-1081. איכשהו, רק השרידים של פלורה ושל המלך ההונגרי שלמה אושרו ואומתו.

==קישורים חיצוניים==

קטגוריה:קרואטיה: מבני דת
קטגוריה:פולה: מבנים
מריה הקדושה בפולה
אינטר (ערוץ טלוויזיה)

Inter הוא ערוץ טלוויזיה אוקראיני אשר הוקם בשנת 1996, מהמובילים בטלוויזיה האוקראינית.

==על הערוץ==
הערוץ הוקם ב-20 באוקטובר 1996 ומאז היה בין המובילים בטלוויזיה באוקראינה. מספר הצופים בערוץ הוא כ-40 מיליון צופים. הערוץ משתף פעולה עם ערוצי טלוויזיה רבים בעולם.

ב-13 בינואר 2003 הוקם ערוץ בשם Inter+ אשר משדר תכנים מתוך Inter שקיבלו רייטינג גבוה באוקראינה, למדינות אחרות ברחבי בעולם.

==תוכניות בערוץ==
*פודרובנוסטי (подробности) - תוכנית חדשות אשר לה יש מבזקים מספר פעמים ביום ומהדורת חדשות מרכזית בערב
*פוליטיקה גדולה (больша политика) - תוכנית אקטואליה על פוליטיקה אוקראינית

==INTER HD==
ב-1 בדצמבר 2010 התחיל הערוץ לשדר את "INTER HD", אשר שידרה את כל התכנים בערוץ Inter באיכות HD, אך ב-10 בינואר 2011 הפסיק הערוץ לשדר את התוכנית בגלל תקלות.

==ראו גם==
* Inter+

== קישורים חיצוניים ==

* 

קטגוריה:ערוצי טלוויזיה אוקראיניים
בארוזאורוס

בארוזאורוס נאבק ב[[אלוזאורוסים]]
בארוזאורוס (שם מדעי: Barosaurus שפירושו "לטאה כבדה") הוא סוג של דינוזאור זאורופוד במשפחת דיפלודוקיים.

== מאפיינים ==
הבארוזאורוס היה זאורופוד ענק אוכל צמחים, וחי בסוף תור היורה. הוא היה דינוזאור ארוך יחסית, כ- אורכו, וכבד יחסית לדיפלודוקוס - משקלו היה כ-30 טון. צווארו היה בעל 15 חוליות אך ארוך מזה של הדיפלודוקוס, כנראה שבאורך 17 מטרים, וזנבו היה קצר יותר.

עם זאת, מאובן BYU 9024 שכולל חוליה ענקית בודדת אותה מייחסים ד"ר מאט ודל וד"ר מייק טיילור לבארוזאורוס, מרמז שגודלו המרבי של הבארוזאורוס היה גדול יותר באופן משמעותי: אורך של ומשקל של כ-60–66 טונות. אם הערכות אלו נכונות הבארוזאורוס היה אחד הדינוזאורים הגדולים ביותר שחיו אי-פעם והארוך שבהם. עם זאת, מגלה המאובן (בריאן קרטיס) מייחס את החולייה הענקית דווקא לסופרזאורוס, מפרט שאורכו .

הגולגולת שלו מעולם לא נמצאה, אך כנראה הייתה דומה לזו של הדיפלודוקוס ובעלת שיניים רבות דמויי עפרונות, שבאמצעותן תלש עלים וצמחייה. הלעיסה והעיכול התבצעו בקיבה (לדיפלודוקוס לא היו לחיים שלעסו את המזון) וכן באמצעות גסטרוליתים - אבנים שבלע וטחנו את המזון בתוך קיבתו.

הבארוזאורוס חי בתקופת היורה המאוחרת באמריקה הצפונית אך ייתכן שגם באפריקה: מאובנים שנמצאו בטנזניה סווגו כשרידים של בארוזאורוס אם כי ב-2006 סווגו מחדש כסוג טקסונומי נפרד.

את הבארוזאורוס גילה, תיאר והגדיר עותניאל צ'ארלס מארש, מחשובי הפלאונטולוגים של סוף המאה ה-19.

== בתרבות ==
דינוזאור זה הופיע בסדרה הדינוזאורים! ובמשחק המחשב פארק היורה 3: בניית פארק.

== לקריאה נוספת ==
* , עמ' 222 

== קישורים חיצוניים ==

* 
* [http://www.skeletaldrawing.com/sauropods-and-kin/barosaurus איור שלד של בארוזאורוס] מאת סקוט הארטמן

== הערות שוליים ==

קטגוריה:בעלי חיים שתוארו ב-1890
קטגוריה:דיפלודוקיים
קטגוריה:דינוזאורים שחיו ביורה עליון באמריקה הצפונית
קטגוריה:טקסונים שתוארו בידי עותניאל צ'ארלס מארש
קטגוריה:מאובני טקסונים שתוארו ב-1890
קטגוריה:טקסונים שהתפתחו ביורה עליון
FN FNC

FN FNC הוא רובה סער בלגי שפותח בשיתוף פעולה בין החברות FN Herstal ו-PT Pindad.

הרובה תוכנן בשנת 1976 ונכנס לשימוש בשנת 1979, והיה המחליף של הרובה FN CAL. הרובה הוא בעל כת מתקפלת, ללא רתע גבוה וניתן לפירוק בקלות.

הרובה זכה להצלחה במסגרת שירותו בכמה צבאות קטנים, ונשאר בשירות עד היום.

== גרסאות ==
*carabine - מיועדת ללוחמה בשטח בנוי.
*Normal - מיועדת ללוחמה בשטח פתוח.

== מדינות משתמשות ==
*
*
*
*
*
*
*
*
*

<gallery>
קובץ:DSCF0710.JPG|חיילים בלגיים מתאמנים בשטח בנוי עם הרובה
קובץ:Swedish Soldiers Aiming.jpg|לוחמים שוודיים מתאמנים בשטח פתוח עם הרובה
קובץ:2june2006 159.jpg|חיילים בלגיים במצעד עם הרובה 
קובץ:US Navy 100304-N-6138K-301 elgian navy Chief Warrant Officer Stulens Geoges teaches a weapons familiarization class on the Belgian FN FNC 5.56mm assault rifle.jpg|חיילים אמריקאים מתאמנים עם חיילים בלגיים כשהם נושאים את הרובה FNC
</gallery>

== ראו גם ==
*SIG 550
*FN SCAR
*FN Five-SeveN

== קישורים חיצוניים ==

*[http://world.guns.ru/assault/be/fn-fnc-e.html הדף של הרובה באתר World Guns] 
*[https://web.archive.org/web/20191216061317/https://guns.co.il/ נתוני הרובה בקצרה] 
* 

קטגוריה:כלי נשק של חברת FN Herstal
קטגוריה:רובי סער
נירית אנדרמן

נירית אנדרמן (נולדה ב-1 בינואר 1970) היא עיתונאית ישראלית.

==ביוגרפיה==
אנדרמן נולדה וגדלה ברמת גן, למדה בבית הספר היסודי מורדי הגיטאות ובבית הספר התיכון בליך רמת גן. בוגרת תואר ראשון בפילוסופיה ותקשורת באוניברסיטה העברית בירושלים (1995-1992), ובוגרת לימודי עריכה לשונית באוניברסיטת תל אביב (2004-2003) ולימודי אנימציה בבית הספר חשיפה (2005-2004).

אנדרמן החלה את הקריירה העיתונאית ברדיו ובטלוויזיה, כמפיקת תוכנית אקטואליה יומית ברדיו של הרשות השנייה (1996-1995) ואחר-כך עבדה בתפקידי הפקה שונים בטלוויזיה ורדיו. ב-1998 החלה לעבוד כעורכת בדסק החדשות של "הארץ" וכעבור שנתיים מונתה לעורכת במוסף "קפטן אינטרנט" של "הארץ". בשנת 2002 הצטרפה לצוות העורכים של מוסף התרבות היומי "גלריה" בעיתון.

מאז שנת 2006 ועד היום אנדרמן משמשת ככתבת לענייני קולנוע של העיתון "הארץ". בנוסף היא כותבת גם על קומיקס ואנימציה. בין היתר ערכה את מוסף הקומיקס של סוכות 2011 שהוקדש למחאה החברתית.

מתגוררת בתל אביב עם בת זוגה, מיה בנגל. השתיים מגדלות ביחד את בתן ובנן.

==קישורים חיצוניים==

* 
* 

==הערות שוליים==

קטגוריה:סגל הארץ
קטגוריה:בוגרות תיכון בליך
קטגוריה:בוגרי תיכון בליך
קטגוריה:עיתונאים להט"בים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:להט"ביות ישראליות
קטגוריה:עיתונאיות לסביות ישראליות
קטגוריה:ישראלים שנולדו ב-1970
קטגוריה:ישראליות שנולדו ב-1970
יו הולנד

הסונטה שלו בראש [[מהדורת הפוליו הראשונה של כתבי שייקספיר, 1623]]
יו הולנד (באנגלית: Hugh Holland; 1569 – 1633) היה משורר ונוסע בריטי.

==ביוגרפיה==
נולד בצפון ויילס ולמד בבית הספר ווסטמינסטר בלונדון ובטריניטי קולג' בקיימברידג'. עם סיום תואר שני בלימודים קלאסיים ב-1597 המיר דתו לנצרות קתולית ונסע לרומא, שם דיבר בגנות אליזבת הראשונה, מלכת אנגליה. לאחר מכן המשיך לארץ ישראל וביקר בירושלים, שם היה לאביר כנסיית הקבר. מארץ ישראל המשיך לקונסטנטינופול, שם ננזף על ידי שגריר בריטניה על דבריו בגנות המלכה.

כאשר שב לאנגליה המשיך ללמוד באוקספורד ולאחר מכן המשיך ללונדון, שם היה חבר בקבוצת אינטלקטואלים (Mermaid Tavern) שכללה את בן ג'ונסון, ג'ון דאן וכותבים נוספים בהם אולי גם ויליאם שייקספיר. הולנד כתב שירה, הקובץ הידוע ביותר של שיריו הוא Cypress Garland משנת 1625 והתקבל אצל המלך ג'יימס הראשון.

סונטה שלו בשבח שיקספיר (שכותרתה: "Upon the lines and life of the famous scenick poet, master William Shakespeare", על שורותיו וחייו של המשורר המפורסם, מאסטר ויליאם שייקספיר), נדפסה בראש מהדורת הפוליו הראשונה.

נקבר במנזר וסטמינסטר ב-28 ביולי 1633.

== כתביו ==
<div class="mw-content-ltr">
* Pancharis: the first Booke. Containing the Preparation of the Love between Owen Tudyr and the Queene, long since intended to her Maiden Majestie and now dedicated to the Invincible James, (1603).
</div>
* A Cypres Garland. מוקדש למלך ג'יימס, (1625).
* הערות שירה (Commendatory verses) לספרו של Giles Farnaby, Canzonets (1598)
* הערות שירה לספרו של בן ג'ונסון Sejanus (1605)
* הערות שירה לספרו של אדמונד בולטון Elements of Armory (1610)
* הערות שירה לספרו של Thomas Coryate, The Odcombian Banquet (1611)

==קישורים חיצוניים ==
* [https://web.archive.org/web/20121011220534/http://venn.lib.cam.ac.uk/cgi-bin/search.pl?sur=&suro=c&fir=&firo=c&cit=&cito=c&c=all&tex=HLNT590H&sye=&eye=&col=all&maxcount=50 רשומה בין בוגרי קיימברידג']
* ערך במילון הביוגרפיות הלאומי

==הערות שוליים==

קטגוריה:ארץ ישראל: נוסעים נוצרים
קטגוריה:משוררים בריטים
קטגוריה:אישים הקבורים במנזר וסטמינסטר
קטגוריה:משוררים ולשים
קטגוריה:ילידי 1569
קטגוריה:נפטרים ב-1633
ויקטור סטניסלבסקי

ויקטור סטניסלַבסקי (נולד בנובמבר 1982 באוקראינה) הוא פסנתרן ישראלי.
הפסנתרנים ויקטור סטניסלבסקי ו[[דוראל גולן, בתום נגינה בפסנתר בארבע ידיים, 2012]]

==ביוגרפיה==
סטניסלבסקי נולד בנובמבר 1982 באוקראינה הסובייטית. עם עלייתו לישראל עם משפחתו ב-1990 החל את לימודיו בפסנתר אצל ריאטה לסוכין בחיפה. בגיל 10 כבר זכה בפרס ראשון בתחרות כישרונות צעירים בחיפה ומאז זכה בלמעלה מ-13 פרסים ראשונים בהם בתחרות הבינלאומית לפסנתר באנדורה ב-2009, התחרות הבינלאומית "פוצולי" באיטליה ב-2007 ובאותה שנה גם בתחרות הבינלאומית לפסנתר של סין. ב-2006 זכה בפרס הראשון בתחרות ע"ש ויארדו בניו יורק וב"תחרויות האביב" בישראל, במסגרתן זכה בפרס שר התרבות. 

על אף גילו הצעיר, נתן סטניסלבסקי כיתות אמן במוסדות מוזיקה חשובים כגון הקונסרבטוריון למוזיקה של שאנגחאי והאוניברסיטה של קלגרי. הוא זכה במלגות הצטיינות של קרן התרבות אמריקה-ישראל משנת 2002 ברציפות ושירת שירות מלא בצה"ל במעמד "מוזיקאי מצטיין". סיים בהצטיינות יתרה את לימודי התואר הראשון והשני בבית הספר למוזיקה ע"ש בוכמן-מהטה באוניברסיטת תל אביב, במהלכם למד עם דניאל גורטלר ועם פרופ' אריה ורדי. במהלך לימודיו קיבל פרסים ראשונים בתחרויות בית הספר. הוא מכהן בסגל ההוראה של מוסד זה.

הופיע במדינות רבות באירופה, באמריקה הצפונית והדרומית וכן גם במזרח הרחוק. קצר הצלחה בפסטיבלים בינלאומיים חשובים, בהם פסטיבל "רבינייה" (שיקגו), פסטיבל הפסנתר של שאנגחאי, הפסטיבל הלאומי של בייג'ינג, "פסטיבל ישראל" בירושלים ופסטיבל "קלאסי בים האדום" באילת. הופיע במספר אולמות מהיוקרתיים בעולם, בהם "המרכז הלאומי לאומנויות הבמה" ו"אולם הקונצרטים של העיר האסורה" בבייג'ינג, כנסיית סן מרטין שבכיכר טרפלגר בלונדון וארמון "צריצינו" המלכותי במוסקבה. כמו כן הופיע במרכז האמנויות של סיאול, בהיכל התרבות של שיקגו וב"מרכז רוזה" בקלגרי והקליט לתחנות רדיו רבות לרוחב ארצות הברית ול"קול המוסיקה" בישראל.

ויקטור סטניסלבסקי הופיע כסולן עם תזמורות מהשורה הראשונה בישראל, לרבות התזמורת הפילהרמונית הישראלית. בחו"ל הוא הופיע עם תזמורות כגון התזמורת הלאומית של סין, התזמורת הסימפונית של הבלט הסיני הלאומי, התזמורת הפילהרמונית של רומניה, והתזמורת הסימפונית של מילאנו. 

נכון לאוקטובר 2012 מתוכננות לסטניסלבסקי הופעות בחו"ל הכוללות סדרות של אולם הקונצרטחבאו באמסטרדם ושל אוניברסיטת ייל, בנוסף להופעות בכל רחבי ישראל.

==קישורים חיצוניים==

* 
* 
* [http://www.habama.co.il/pages/ArtPerson.aspx?PeopleID=42464 ויקטור סטניסלבסקי] באתר "הבמה"
* [https://web.archive.org/web/20141231071335/http://www.aicf.org/artists/Victor-Stanislavsky-A471/?did=1&action=list&url=%2Fartists%2Fmusic%2Fall-artists ויקטור סטניסלבסקי] באתר קרן התרבות אמריקה ישראל 
* [https://web.archive.org/web/20200531042638/http://www.classical-artists.com/ ויקטור סטניסלבסקי] באתר Classical Artists Worldwide 

קטגוריה:פסנתרנים ישראלים
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:תלמידי אריה ורדי
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:סגל אוניברסיטת תל אביב: מוזיקה
קטגוריה:ישראלים שנולדו ב-1982
Medal of Honor: Warfighter

Medal of Honor: Warfighter הוא כותר יריות בגוף ראשון אשר פותח על ידי Danger Close והופץ על ידי Electronic Arts. המשחק הוא השני בסדרה שיעקוב אחרי חיילים בלוחמה מודרנית. המשחק הקודם בסדרה עקב אחרי לוחמי מרינס במלחמת אפגניסטן. במשחק הזה המשחק יעקוב אחרי מספר יחידות סביב העולם במלחמה נגד הטרור. בין המקומות שיופיעו הם סומליה, הפיליפינים ועוד. המשחק משתמש במנוע הגרפי של Battlefield 3 אשר זכה להצלחה בגלל הגרפיקה הטובה שלו- Frostbite 2. למשחק יהיה גם מצב מרובה משתתפים (multiplayer) אשר יהיה ניתן לשחק עם 12 יחידות אמיתיות בהם: S.A.S, כוח אלפא, כוח דלתא ועוד.

== עלילה ==
עלילת המשחק מתרחשת אחרי המשחק הקודם בסדרה. הוא נפתח במבצע בפקיסטן בו משתתפים שלושה חיילים מהמשחק הקודם- פריצ'ר (Preacher),וודו (Voodoo) ומאזר (Mother). בסוף המבצע הנמל בו הם היו מתפוצץ ופריצ'ר נפצע. העלילה מתרחשת כאשר פריצ'ר בחופשת מחלה והוא עם בעיות בנישואיו. הוא בקונפליקט אם לחזור ללחימה עם חבריו או שלא. אנחנו נזכה לראות פלשבקים על מבצעים שלו ושל סטאמפ (Stump) בפקיסטן, הפיליפינים, בוסניה, סומליה ועוד. מלבד פריצ'ר, וודו ומזר חוזרים גם דאסטי (Dusty) ועוד מספר חיילים מהמשחק הקודם.

== מצב מרובה משתתפים ==
בדומה למשחק Battlefield 3 ניתן להיכנס למצב מרובה משתתפים (מולטיפלייר) דרך הבאטלוג. אך בשונה למשחק ניתן להיכנס גם ללא הבאטלוג. השחקן יכול לבנות קבוצה הנקראת פלאטון (Platoon) או להיכנס לפלאטון קיים. הפלאטון היא קבוצה של עד 100 שחקנים. כל שחקן יכול להזמין שחקן אחר ולשחק איתו ביחד. במשחק יש דבר חדש שנקרא FireTeam שזוהי קבוצה של שני שחקנים שיש להם שיחה אוטומטית. שני השחקנים האלה מקבלים מידע על מיקומו הנוכחי של השני ברחבי המפה. אם לשחקן נגמרת התחמושת או שהוא נפצע הוא יכול ללכת לשותפו ומשם הוא מקבל חיים ותחמושת. על שיתוף פעולה בין השניים השחקן מקבל נקודות.

=== סוג חיילים ===

* Spec Ops - כלי הנשק שלו הם רובי סער והוא מקבל ראייה דרך קירות למשך כמה שניות.
* Pointman - כלי הנשק שלו הם רובי סער הוא מקבל מחסנית מיוחדת של כדורים חזקים יותר מהרגילים.
* Heavy Gunner - כלי הנשק שלו הם מכונות ירי ויש לו דורגלים.
* Demolition - יש לו מספר כלי נשק כמו קרבין ורובי ציד ויש לו שריון מיוחד שמגן על גופו.
* Assaulter - כלי הנשק שלו הם רובי סער והוא מקבל מטול רימונים.
* Sniper - כלי הנשק שלו הם סניפרים ויש לו דורגלים.

=== יחידות ===
* SASR האוסטרלי
* JTF2 הקנדי
* KSK הגרמני
* FSK הנורווגי
* GROM הפולני
* ספצנאז הרוסי
* UDT/SEALs הקוריאני
* SOG השוודי
* SAS הבריטי
* אריות הים האמריקאים 
* כוח דלתא האמריקאים
* OGA האמריקאים

== קישורים חיצוניים ==

* [http://www.vgames.co.il/article/17154.html ביקורת המשחק: Medal of Honor: Warfighter], אתר [http://www.vgames.co.il משחקים] ויגיימס, 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משחקי רשת
קטגוריה:משחקי וידאו משנת 2012
קטגוריה:משחקי Xbox 360
קטגוריה:משחקי פלייסטיישן 3
קטגוריה:Medal of Honor
Inter+

הוא ערוץ לוויין המשדר במדינות רבות בעולם אשר התחיל את שידוריו ב-13 בינואר 2003.

==היסטוריה==
ערוץ Inter+ התחיל לשדר ב-13 בינואר 2003. הערוץ התחיל לשדר את התכנים הנצפים ביותר באוקראינה במדינות רבות בעולם אשר כוללות גם את ישראל וגם שידר את מהדורות "פודרובנוסטי" שהם היו מהדורות החדשות של ערוץ Inter.

==על הערוץ כיום==
כיום הערוץ ניתן לצפייה גם באוקראינה. הערוץ משדר באיכות גבוהה דרך 5 לוויינים אשר מכסים את אירופה, אפריקה, המזרח התיכון (כולל גם את ישראל), מרכז אסיה, אמריקה הצפונית והדרומית, אוסטרליה וניו זילנד.

הערוץ סיכם על שידוריו עם חברות כבלים ולוויין במדינות כגון רוסיה, בלארוס, קזחסטן, מולדובה, ארמניה, בולגריה, לטביה, ליטא, אסטוניה, גרמניה, צ'כיה, סלובקיה, קנדה, ארצות הברית, ישראל, אוסטרליה וניו זילנד.

מספר הצופים בערוץ הוא כ-26 מיליון צופים בעולם כולו. בכל יום, הערוץ משדר 6 מהדורות חדשות "פודרובנוסטי".

קטגוריה:ערוצי טלוויזיה אוקראיניים
ריץ' כהן

ריץ' (ריצ'רד) כהן (Rich Cohen; נולד ב-30 ביולי 1968) הוא סופר, עיתונאי, ותסריטאי יהודי אמריקאי, מחברם של כמה רבי מכר בנושאים יהודיים.

==ביוגרפיה==
ריץ' כהן נולד בלייק פורסט, אילינוי, למשפחה יהודית אמידה של משפטנים עורכי דין וממציאים. אביו, הֶרבּ כהן, הוא מגשר ומומחה בניהול משא ומתן, ובביתם התארחו מפורסמים רבים מתחום המשפט והתקשורת. הוא גדל בשיקגו, בפרבר גלנקו שבחוף הצפוני של האגם. 

כהן למד לתואר ראשון בספרות אנגלית, באוניברסיטת טוליין בשנת 1990. את דרכו בעריכה החל ב"ניו יורק אובזרוור" וב"רולינג סטון".

== קריירה ==
ספרו הראשון, "יהודים קשוחים", 1998, עוסק בגנגסטרים היהודים הידועים של המאפיה, בברוקלין של תקופת היובש. הספר תורגם ללשונות רבות, בהן עברית.

ספרו השני "The Avengers", 2000, הוא סיפורה המיתולוגי והמסתורי של חבורת הנוקמים היהודים. בספר הוא עוקב אחר קבוצה של פרטיזנים שלחמו נגד הנאצים ביערות שסביב לווילנה, ליטא, ובסיומה של המלחמה, חשבה לבצע פעולות נקם ענקיות נגד הגרמנים. הספר זכה לשבחים רבים ולמחמאות וקיבל כמה פרסי ספרות. בתמונת העטיפה של הספר האנגלי מופיע הצילום הידוע של שלושת מנהיגי הפרטיזנים והנוקמים אבא קובנר, ויטקה קובנר ורוז'קה קורצ'אק, בכניסתם לגטו ווילנה החרב לאחר השחרור.

== חיים אישיים ==
ריץ' כהן מתגורר ברידג'פילד, קונטיקט. הוא ביקר בישראל כמה פעמים ומקיים קשר רצוף עם קרובי משפחתו.

==ספריו==

* 1998: יהודים קשוחים, תרגמה מאנגלית: עפרה אביגד, הוצאת מודן, 1998
* 2000: "The Avengers: A Jewish War Story"
* 2002: "Lake Effect"
* 2004: "Machers and Rockers: Chess Records and the Business of Rock & Roll"
* 2006: "Sweet and Low: A Family Story"
* 2009: "Israel Is Real: An Obsessive Quest to Understand the Jewish Nation and Its History"
* 2012: "The Fish That Ate The Whale: The Life and Times of America's Banana King"
* 2012: "Alex and the Amazing Time Machine"
* 2013: "Monsters: The 1985 Chicago Bears and the Wild Heart of Football"
* 2016: "The Sun & The Moon & The Rolling Stones"
* 2017: "The Chicago Cubs: Story of a Curse"
* 2019: "The Last Pirate of New York: A Ghost Ship, a Killer, and the Birth of a Gangster Nation"
* 2021: "Pee Wees: Confessions of a Hockey Parent"

=== כסופר צללים ===

* 2010: "When I Stop Talking, You'll Know I'm Dead by" כתב עם ג'רי ויינטראוב
* 2017: "Unstoppable: My Life So Far" כתב עם מריה שראפובה
==קישורים חיצוניים==
* 

קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:מחברי ספרי עיון יהודים אמריקאים
קטגוריה:בוגרי אוניברסיטת טוליין
קטגוריה:אמריקאים שנולדו ב-1968
מנהלת ידע

מִנְהֶלֶת ידע היא קבוצה של עובדים בתוך הארגון, אשר אחראים על התכנים המשמשים את גופי שירות הלקוחות, המכירות או התמיכה הטכנית בארגון. אנשי המִנהלה אחראים על איסוף התכנים ועל הצגתם באופן ברור, מזמין ונוח לעובדים בגופי השירות השונים, על מנת שאלו יוכלו לתת מענה לצרכנים.

== תחומי אחריות ==
# הנגשת הידע במערכת תומכת: איסוף תכנים, בניית תבניות, עריכת תוכן, כתיבה תמציתית.
# איתור ידע גלוי וסמוי והפצתו לממשקים שונים בארגון, כגון צרכים להדרכה, צרכים מלקוחות לשיווק, טיפים מהשטח.
# הטמעת הידע והטמעת השימוש במערכת.
# שיפור המערכת התומכת בהתאם לחוויית המשתמש והידע שמשתנה.
# מדידה ובקרה איכותית וכמותית באמצעים כגון "לקוח סמוי", מבדקים ודו"חות שימוש.

== מבנה ארגוני ==
בגלל חשיבות עבודתה של המִנהלה כגוף האחראי על ניהול הידע, ניתן למצוא מנהלות בארגון במקום אסטרטגי מבחינת זרימת הידע, לרוב תחת "שיווק", "מטה ואסטרטגיה" או "הדרכה".

== טכנולוגיה ==
המנהלה אחראית על הנגשת המידע באמצעות מערכת טכנולוגית העומדת לרשות הארגון. מערכת ניהול ידע לגופי השירות הִנה מערכת ייחודית שצריכה לאפשר מתן מענה בזמן אמת ללקוחות, מתן מענה לתכנים שמשתנים בצורה מהירה, שליפת מידע בצורה ידידותית ומהירה למתן מידע לצרכן כבר בפנייתו הראשונה. התכנים במערכת יאורגנו לרוב בתבניות קבועות כגון עצי החלטה, תסריטי שיחה, סימולטורים ועוד. לרוב במערכת יהיו כלים משלימים כגון ניהול משובים מהשטח, מבדקים, תדריכים, הודעות, סקרים, הצגת נתונים ודוחות שימוש. ניתן לרכוש מוצר מדף למנהלות וניתן לפתח בתוך הארגון. לכל אפשרות יש את היתרונות והחסרונות שלה. חשוב מבחינה טכנולוגית להתייחס למנוע חיפוש ולתוצאותיו. תוצאות חיפוש שלא ייתנו ללקוחות מענה מהיר ומדויק, עם הידע הנדרש ובזמן אמת, יפגעו בשימוש במערכת. 

== סוגי מנהלות ==
ישנן שני סוגי מנהלות:
*מנהלה ריכוזית - צוות מומחי תוכן הפועל במקום אחד בארגון שזהו תחום עיסוקו הבלעדי, אשר כפוף למנהל הידע באופן ישיר.
*מנהלה מבוזרת - מומחי תוכן בארגון המשמשים כעורכי תוכן במנהלה בנוסף לעבודתם העיקרית, ומנוהלים באופן מטריציוני על ידי מנהל הידע.

==מנהלות ומדיה חברתית==
כיום רואים במנהלות ידע יותר שיתוף מבעבר ברכיבים של מדיה חברתית, כדי לעודד שיתוף של הידע הסמוי שנמצא בראשם של העובדים כגון פורום, גרסאות סטייל וויקי ועוד.

== ראו גם ==
* ניהול תוכן
* מנהל ידע

קטגוריה:ניהול ידע
אטרטו

"אטרטו ז'"
אטרטו הייתה אוניית מעפילים שהפליגה מספר פעמים בשלהי שנות השלושים. הפלגותיה אורגנו על ידי תנועות "החלוץ", "הקיבוץ המאוחד" וה"המוסד לעליה ב'" (שהוקם באפריל 1939).

== היסטוריה ==
הפלגות "אטרטו" יצאו מאיטליה ורומניה. רב-החובל שלה היה יווני ששמו דימיטריו (ג'והן) ורוניקוס פפדאקוס.
* אטרטו א' הפליגה מבארי באיטליה ב-30 בנובמבר 1938, עם כ-300 מעפילים. הורידה במצפה הים.
* אטרטו ב' הפליגה מאנקונה באיטליה ב-15 בינואר 1939, עם כ-300 מעפילים. הורידה בצפון תל אביב.
* אטרטו ג' הפליגה מנאפולי באיטליה ב-20 בפברואר 1939, עם כ-300 מעפילים. הורידה בצפון תל אביב.
* אטרטו ד' הפליגה מסושק ב-15 במרץ 1939, עם כ-300 מעפילים. הורידה בצפון תל אביב.
* אטרטו ה' הפליגה מסושק ב-23 באפריל 1939, עם כ-408 מעפילים. הורידה בהרצליה.
* אטרטו ו' הפליגה מברינדיזי באפריל 1939 עם כ-337 מעפילים, הורידה בהרצליה ב-30 באפריל 1939.
* אטרטו ז' הפליגה מנמל קונסטנצה ברומניה ב-20 במאי 1939, עם 403 מעפילים. בהגיעה אל מול חופה של נתניה היא נתפסה על ידי משחתת בריטית ואולצה לשוט לנמל חיפה, שם עצרו את רב החובל ואת המעפילים כחלק ממלחמתם של הבריטים בהעפלה. רב החובל הועמד למשפט לאחר שהיה במאסר כחמישה חודשים. חיוב בדין היה מאפשר לבריטים להחרים את האונייה. עורכי הדין יעקב סלומון ויעקב שמשון שפירא (אשר לימים היה היועץ המשפטי לממשלה הראשון ואחר כך שר המשפטים) הגנו בבית המשפט על רב-החובל והצליחו להוכיח שהאונייה נתפסה שלא כחוק מחוץ למים הטריטוריאליים. רב החובל שוחרר עם האונייה שלו וחזר ליוון.

== לקריאה נוספת ==
* יהודה ואלך (עורך ראשי), אטלס כרטא לתולדות ה'הגנה, ירושלים: הוצאת כרטא, המרכז לתולדות כח המגן ה'הגנה' ע"ש ישראל גלילי, 1991, עמ' 49.

== קישורים חיצוניים ==
*[http://www.daat.ac.il/encyclopedia/value.asp?id1=1678 "אטרטו"], באתר דעת
*[http://collections1.yadvashem.org/notebook_ext.asp?item=25178 תמונה של "אטרטו"], באתר יד ושם באדיבות בית התפוצות
*האניה "אטראטו" (אטרטו א') באתר [http://maapilim.org.il/ShowShip/572 "בנתיבי העפלה"], מחנה המעפילים עתלית

==הערות שוליים==

קטגוריה:קצרמר המנדט הבריטי

קטגוריה:אוניות מעפילים עד מלחמת העולם השנייה
קטגוריה:אוניות מעפילים שהפליגו ב-1938
קטגוריה:אוניות מעפילים שהפליגו ב-1939
FN SLP

FN SLP (ראשי תיבות של Self-Loading Police) הוא רובה שוטגאן בלגי תוצרת חברת FN Herstal. לרובה יש ארבע גרסאות שהם:
*SLP Standard
*SLP Mark I
*SLP Tactical
*SLP Mark I Tactical
הרובה דווקא הצליח יותר בתחום האזרחי (כלומר במטווחים אזרחיים) ולא בתחום הצבאי, וגם זכה בתואר "שוטגאן השנה" בשנת 2009 במגזין אמריקאי לרובאים.

== ראו גם ==
*Benelli M4
*Benelli Nova
*FN F2000

== קישורים חיצוניים ==
* 
* [https://web.archive.org/web/20121113081933/http://www.fnhusa.com/l/products/commercial/shotguns/slp-series/ מידע על הרובה באתר האמריקאי של החברה FN Herstal] 
* [https://web.archive.org/web/20120904074614/http://www.fnhusa.com/files/8913/4512/7071/2011_SLP_OMs.pdf מידע נוסף בנוגע לרובה] 
* [https://web.archive.org/web/20160309065343/http://www.americanrifleman.org/ArticlePage.aspx?id=1479&cid=12 עוד מידע על הרובה] 
* [http://www.tactical-life.com/online/guns-and-weapons/fnh-usa-slp-mark-i-12ga/ מידע על גרסת ה-Tactical של הרובה] 

קטגוריה:כלי נשק של חברת FN Herstal
קטגוריה:רובי ציד
פאונד פאפיס

פאונד פאפיס (באנגלית: Pound Puppies) היא סדרת הנפשה אמריקאית-קנדית שמבוססת על זיכיון הבובות "Pound Puppies" שבבעלות הסברו. הסדרה שודרה במקור בערוץ The Hub החל מ-10 באוקטובר 2010 עד 16 בנובמבר 2013. בישראל הסדרה שודרה בדיבוב עברי בערוץ הילדים.

זוהי הסדרה השנייה שמבוססת על זיכיון הבובות, לאחר סדרה בעלת אותו שם משנת 1986.

== דמויות ==
=== כלבים ===
*לאקי (Lucky)- כלב זכר, "ראש החבורה", ומפקד עליון של מתקן תת-קרקעי של כלבים.
*קוקי (Cookie)- כלבה נקבה, יד ימינו של לאקי, קצת קשה לה לדבר אבל מסתדרת.
*ניבלט (Niblet)- כלב רועים אנגלי, ענק ומסורבל, בעל לב גדול ונדיבות.
*שטרודל (Strudel)- כלבת תחש, נבונה מאוד עם מבטא גרמני שיוצרת המון המצאות.
*ספורט (Squirt)- כלב צ'יוואווה, הקטן שיותר בקבוצה ובעל "חוכמת רחוב" (שפת רחוב וכו'), בהמשך הסדרה גילה שנולד במכלאת הובוקן, ניו ג'רזי.
*ריבאונד (Rebound)- נראתה רק בעונה השנייה, אחותו הצעירה של ניבלט, צעירה וזריזה, היא נמצאת בבעלות אגפה מקליש.
*קאפקייק (Cupcake)- גורה, הבת המאומצת של קוקי, היא חברה במועדון סודי של כלבים בשם "פפי קלאב".
*פאטצ'ס (Patches)- נראה רק בעונה השנייה, מעריץ את חבורת הכלבים ומנהל את מועדון הכלבים "פפי קלאב".

=== בני אדם ===
*לאנרד מקליש (Lenard McLeish)- הוא מנהל קצר רוח של מכלאה 17 הוא שונא את העבודה שלו ורוצה עבודה אחרת, אין לו מושג על פעילות הכלבים.
*אולף הגלסוורף (Olaf Hugglesworth)- עובד במכלאה 17, הוא אחראי על הכלבים.
*אגפה מקליש (Agatha McLeish)- אימו של לאנרד, היא שנאה כלבים עד שפגשה את ריבאונד.

== סקירת סדרה ==

== קישורים חיצוניים ==
* 

* 

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות הנפשה אמריקאיות
קטגוריה:ערוץ הילדים: תוכניות רכש